**Scrâşni-vor**

*Samoila*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Aud cum mii de şoapte

Se bulucesc în minte

În astă noapte

Şi cum mă simt…se simte!

Să fie oare-adevărat

Ce s-a-ntâmplat cu noi?

Nu ştiu!

C-am stat o vreme agăţat

De un strigoi

Cu trăsături de dezmăţat

Zbanghiu.

Inimii tale, de-atâtea ori rănită

De-a lumii nepăsare,

I-e dor de-o sărbătoare

Necătrănită

Şi, împreună cu a mea,

Balansate

Pe un ram stingher,

Se vor iubi pe-ndestulate

Încât hulitele himere,

Ascunse-ntr-un ungher,

Scrâşni-vor ca pietrele tasate

Pe şantier.